section_heading: Izgradnja
paragraph_text: U skladu s tradicijom imenovanja novog bojnog broda po aktualnom monarhu, trebao je nositi ime King George VI, po kralju Đuri VI., no on je naložio admiralitetu da se brod nazove po njegovom ocu. Izgrađen je u brodogradilištu Vickers-Armstrong u Newcastle upon Tyne, gdje je kobilica položena 1. siječnja 1937. Porinut je 21. veljače 1939., a uveden u službu 11. prosinca 1940.